Nnete ke gore, go tlholwa, ga go pharologano le go fenya, ka gore go tlholwa, ga se gore o paletswe. Go tlholwa, ke selo sa nakwana, se se supang gore ga o ise o goroge ko maikemisetsong a gago. Go palelwa, ke go itlohobogela ruri mo motho a sa kgoneng go bona tsela e nngwe ya go tswelela pele. 5 Fa o fitlhela go le thata go se tseye letlhakore, ipotse gore, ‘Jesu ene o ka bo a dirile eng.’ Fa Jesu a ne a le mo lefatsheng, batho ba kwa Judea, Galalea le Samarea ba ne ba itaana ka noga e tshela. Ka sekai, Bajuda le Basamarea ba ne ba sa dirisane. (Johane 4:9) Bafarasai le Basadukae ba ne ba sa dumalane ka dilo di le dintsi. (Ditiro 23:6-9) Bajuda ba ba neng ba ithutile molao ba ne ba nyatsa batho ba ba sa rutegang. (Johane 7:49) Gape batho ba le bantsi ba ne ba sa batle bakgethisi le Baroma mo ba gatileng teng. (Mathaio 9:11) Mme Jesu e ne e se karolo ya dikgotlhang tseno tsotlhe. Le fa ka dinako tsotlhe a ne a femela boammaaruri ka Jehofa e bile a ne a itse gore Iseraele e ne e le setšhaba se se kgethegileng sa Modimo, le ka motlha ga a ise a ko a rute balatedi ba gagwe go akanya gore ba botoka go gaisa batho ba bangwe. (Johane 4:22) Go na le moo, o ne a ba ruta gore ba rate batho botlhe.—Luke 10:27.